open-index/open-wikipedia-markdown huggingface dataset:
Charles Veach

**Charles Lacy Veach** (* 18. september 1944, Chicago, Illinois, USA – † 3. október 1995, Houston, Texas) bol americký astronaut, ktorý v rokoch 1991 a 1992 dvakrát letel raketoplánom do vesmíru. Na obežnej dráhe Zeme strávil 18 dní a je registrovaný ako 246. astronaut.

## Životopis
Absolvoval vojenskú leteckú akadémiu a potom lietal ako pilot, aj vo Vietname. Mal nalietaných 5000 hodín. Oženil sa s Alicou Scottovou a mal s ňou dve deti. Žil aj študoval na Honolulu – Tahiti. U NASA bol medzi astronautov registrovaný od 23. mája 1984 do 10. marca 1995. Zomrel v Houstone na rakovinu kože.

## Lety do vesmíru
Prvá vesmírna misia, ktorej sa zúčastnil, mala označenie STS-83, trvala 8 dní a bola dodatočne po svojom štarte z rampy 39A na kozmodróme Cape Canaveral Air Force Station na Floride katalogizovaná v COSPAR ako 1991 – 031A. Na palube raketoplánu Discovery bola sedemčlenná posádka, v ktorej bol Veach letovým špecialistom, so sebou viezli nemeckú družicu SPAS, jednu americkú špionážnu družicu a množstvo nových vedeckých prístrojov. Misia bola úspešná a zakončená opäť na Floride.

Po 1,5 roku letel do kozmu druhýkrát, miestom štartu (i neskoršieho pristátia) bola opäť Florida. Misia STS-52 (COSPAR 1992 – 070A) na palube raketoplánu Columbia trvala takmer 10 dní. Posádka bola šesťčlenná. Hlavným cieľom letu bolo vypustenie družice LAGEOS 2 na obežnú dráhu. Veach aj v tejto misii pôsobil ako letový špecialista.

### Lety v skratke
* STS-39 raketoplán Discovery, štart 28. apríl 1991, pristátie 6. máj 1991
* STS-52 raketoplán Columbia, štart 22. október 1992, pristátie 1. november 1992

## Externé odkazy

* Osobná stránka na webe MEK 
* Misia STS-39 
* Misia STS-52 
* Osobná stránka na webe Space40 

## Zdroje

Kategória:Kozmonauti USA
Kategória:Osobnosti zo Chicaga
Kategória:Úmrtia na rakovinu
Uracil

**Uracil** je heterocyklická zlúčenina odvodená od pyrimidínu. Vyskytuje sa v RNA, kde nahradzuje tymín. Je komplementárna s adenínom.

## Biosyntéza a rozklad
Uracil vzniká biosynteticky ako prvá pyrimidínová báza, a to v podobe uridínmonofosfátu (UMP). Ten sa buď následne fosforyluje za vzniku UTP, ktorý sa premieňa na CTP, alebo sa redukuje za vzniku dUMP a potom metyluje za vzniku dTMP.

Pri rozklade dochádza k jeho hydrogenácii za vzniku dihydrouracilu, ktorý sa potom rozkladá až na β-alanín.

## Referencie

## Iné projekty

Kategória:Nukleové bázy
Kategória:Heterocyklické zlúčeniny
Kategória:RNA
Cam

**Cam** (skratka od anglického slova *camera*), je metóda kopírovania filmov, zvyčajne chránených autorským právom.

Nahrávane sa vykonáva v kine za pomoci videokamery. Tá môže byť uložená na statíve, ale väčšinou to nie je možné, a preto je obraz trochu roztrasený. Kamera nemusí zaberať celé plátno, čo má za dôsledok, že chýba kus obrazu po stranách. To môže vadiť, pokiaľ ide o titulkovaný film, kde tým pádom chýba pár písmen. Nahrávky Cam sú tiež charakteristické slabým kontrastom obrazu v tmavých a priveľmi jasných scénach. Zvuk je nahrávaný cez vstavaný kamerový mikrofón, a kvôli tomu, najmä pri komédiách, je počuť smiech divákov v kine. Z týchto dôvodov sa nahrávky Cam považujú za veľmi nekvalitné. V prípade nových filmov sú nahrávky Cam, spolu s Telesync, jedinou dostupnou nelegálnou kópiou. Hneď ako sa objavia nahrávky v lepšej kvalite, rozširovanie týchto sa končí.

Pre vykonanie Cam nahrávky je treba vniesť videokameru do kina, z ktorých niektoré zakazujú vnášanie tašiek, rupsakov atď. Okrem toho v roku 2001 sa začal používať systém Coded Anti-Piracy. Je to zabezpečenie vložené priamo do filmu (unikátne sekvencie malých bodiek), ktoré, pokiaľ neboli odstránené pri úpravách nahrávky, pomáhajú zistiť, v ktorom kine bola nahrávka vykonaná.
Kategória:Kinematografia
Kategória:Autorské právo
Cytozín

**Cytozín** (skratka **C** alebo **Cyt**) je heterocyklická zlúčenina odvodená od pyrimidínu.***' Je súčasťou [[Nukleová kyselina|nukleových kyselín]], kde vytvára [[Komplementarita (molekulárna biológia)|komplementárny pár]] s [[guanín]]om pomocou troch [[vodíkový mostík|vodíkových mostíkov]].***'

## Biologický význam
Cytozín predstavuje jednu z báz nukleových kyselín. Nukleotidy, ktoré majú cytozínovú bázu, sa účastnia replikácie DNA i syntézy RNA.***'

Niektoré formy cytozínových nukleotidov majú i iné funkcie, napríklad [[cytidíntrifosfát]] (CTP) sa účastní syntézy [[Fosfolipid|fosfolipidov]].***' 

## Biosyntéza a rozklad
Cytozín sa zvyčajne nevyskytuje v tele samostatne, typicky je naviazaný na sacharid v podobe nukleozidu alebo nukleotidu. Cytozín vzniká v metabolizme pyrimidínov, konkrétne vzniká v podobe CTP prostredníctvom aminácie UTP.***'

Pri rozklade dochádza k premene [[Cytidínmonofosfát|CMP]] na [[cytidín]] a následne na [[uridín]], ktorý sa potom rozkladá až na [[Beta-alanín|β-alanín]].***'

## Referencie

Kategória:Nukleové bázy
Kategória:Heterocyklické zlúčeniny
Zebrahead

**Zebrahead** je americká punk rocková skupina z Orange County v Kalifornii, ktorá vo svojej tvorbe spája prvky punku, funku, alternatívneho metalu a rap rocku. Skupina vznikla v roku 1996.

## Členovia
### Súčasní členovia
* Ali Tabatabaee – spev, rapovanie (1996 – súčasnosť)
* Matty Lewis – rytmická gitara, spev (2005 – súčasnosť)
* Greg Bergdorf – sólová gitara, sprievodný spev (1996 – súčasnosť)
* Ben Osmundson – basová gitara, sprievodný spev (1996 – súčasnosť)
* Ed Udhus – bicie, perkusie, skateboard (1996 – súčasnosť)

### Bývalí členovia
* Justin Mauriello – rytmická gitara, spev (1996 – 2004)

### Turné a koncertní členovia
* Howard Benson – klávesy v *Waste of Mind* (1998), *Playmate of the Year* (2000) a *Phoenix* (2008)
* Jason Freese – klávesy a klavír v *Broadcast to the World* (2006), *Phoenix* (2008) a *Panty Raid* (2009)
* Chris Dalley – bicie pre Eda Udhusa v ich 2008 letnom UK turné
* Dan Regan (Reel big fish) – trombón na B-strane hymny
*  John Christianson (Reel big fish) – trúbka na B-strane hymny
* Dan Palmer (Death by Stereo) – sólová gitara v ich novembrovom turné roku 2010 Less Than Jake

## Diskografia

**[[Zebrahead (album)|Zebrahead]]* (1998)
**[[Waste of Mind]]* (1998)
**[[Playmate of the Year (album)|Playmate of the Year]]* (2000)
**[[MFZB]]* (2003)
**[[Waste of MFZB]]* (2004)
**[[Broadcast to the World]]* (2006)
**[[Phoenix (album)|Phoenix]]* (2008)
**[[Panty Raid]]* (2009)
**[[Get Nice!]]* (2011)

## Iné projekty

## Externé odkazy
*Oficiálna webstránka
*Zebrahead na MySpace

Kategória:Poppunkové hudobné skupiny USA
Kategória:Raprockové hudobné skupiny USA
Kategória:Punkrockové hudobné skupiny USA
Kategória:Hudobné skupiny z 1996
Kategória:Interpreti Columbia Records
Helen Sharmanová

**Helen Patricia Sharmanová** (* 30. máj 1963, Sheffield) je prvá astronautka zo Spojeného kráľovstva, ktorá v roku 1991 pracovala na sovietskej orbitálnej stanici Mir.

## Život
### Mladosť a výcvik
Vzdelanie získala doma vo Veľkej Británii. Roku 1981 ukončila strednú školu Jordan Thorpe Comprehensive School, potom vo svojom rodnom meste školu vysokú University of Sheffield, odbor chémia (ukončené 1984). Nastúpila do práce v General Electric, Hammersmith, Londýn a zároveň pokračovala v štúdiu na Bisbeck College. Tu získala titul PhD a od roku 1987 bola civilným povolaním chemička v čokoládovni Mars vo Slough. V tíme pripravujúcich sa kozmonautov ZSSR sa objavila v roku 1989 ako zástupca tímu projektu Juno z Veľkej Británie. Jej let financovala Moscow Narodny Bank so sídlom v Londýne.

### Let do vesmíru
Z kozmodrómu Bajkonur odštartovala v polovici mája 1991 na palube sovietskej kozmickej lode Sojuz TM-12 (v katalógu COSPAR 1991-034A). Pre ňu to bola sedemdňová misia na stanicu Mir (jeho deviata posádka), letela do vesmíru ako pätnásta žena. Súčasne bola 249. človekom vo vesmíre. V Sojuzu s ňou vzlietli sovieti Anatolij Arcebarskij a Sergej Krikaľov. Dňa 20. mája sa s pomocou ručného riadenia (automatické nefungovalo) pripojili k stanici Mir, kde už bola pripojená loď Sojuz TM-11. Posádka tejto lode už na Mire slúžila a teraz sa obidve posádky na šesť dní spoločnej práce spojili. Sharmanová sa zapojila do vedeckých experimentov. Dňa 26. mája potom spoločne s pôvodnou posádkou Viktor Afanasiev a Musa Manarov v ich lodi Sojuz TM-11 odletela na Zem. Pristáli bez problémov na území Kazachstanu.

* Sojuz TM-12, Mir, Sojuz TM-11 (18. mája 1991 – 26. mája 1991)

## Zdroje

## Externé odkazy

* Sharmanová na MEK
*Let TM-12
*Sharmanová na SPACE 40 

Kategória:Narodenia v 1963
Kategória:Britskí kozmonauti
Kategória:Kozmonautky
Kategória:Rádioamatéri
Pyrimidín

**Pyrimidín** je heterocyklická aromatická organická zlúčenina podobná benzénu a pyridínu. Pozostáva z dvoch atómov dusíka na pozíciach 1 a 3 v šesťčlennom kruhu. Patrí medzi diazíny a jeho izomérmi sú pyridazín a pyrazín. 

## Deriváty
Z biochemického hľadiska sú dôležité jeho tri deriváty cytozín, tymín a uracil, ktoré sú integrálnou súčasťou nukleových kyselín. Okrem toho je pyrimidínový kruh súčasťou tiamínu a jeho derivátu, tiamíndifosfátu.

## Referencie

Kategória:Nukleové bázy
Istra

**Istra** môže byť:
* mesto v Rusku, pozri Istra (mesto)
* rieka v Rusku, pozri Istra (rieka)
* vodná nádrž v Rusku, pozri Isterská vodná nádrž
* chorvátsky a slovinský názov polostrova Istria
Komatiit

**Komatiit** je vyvretá ultrabázická hornina, vyznačuje sa vysokým obsahom horčíka, najmä v MgO a väčšinou aj typickou spiniflex štruktúrou. Zdrojová magma komatiitov pochádza zo zemského plášťa.

Ako prví popísali horniny komatiitového zloženia v roku 1969 M.J. a R.P. Viljoenovci z Južnej Afriky. Názov je odvodený od rieky Komati.

## Zloženie
Kamatiity sa obyčajne definujú na základe geochemického zloženia. Z mineralogického hľadiska sú tvorené hlavne forsteritickým olivínom, kalcitickým a často aj chrómovým pyroxénom, anortitom a chromitom.

Od ostatných bázických a ultrabázických hornín ako sú pikrity a ankaramity alebo vysokomagneziálne bazalty sa komatiity odlišujú obsahom MgO, ktorý je v nich vyšší ako 18% (pri prepočte na bezvodý základ). Termín komatiit sa vzťahuje iba na vulkanické prípadne hypoabysálne horniny, teda nie na kumulátové horniny. Vo väčšine (ale nie vo všetkých) komatiitov sa nachádza charakteristická spiniflex štruktúra. Sú v nej prítomné veľké skeletálne, ihličkovité alebo dendritické kryštály olivínu alebo pyroxénu, ktoré sú uložené v jemnozrnnom agregáte klinopyroxénov alebo divitrifikovanom vulkanickom skle. Textúra spoľahlivo odlišuje komatiity od podobných ultrabázických hornín ako sú memječity a pikrity. Komatiity sa tiež vyznačujú pomerne vysokým pomerom obsahu CaO/Al2O3 (> 1) a veľmi nízkým obsahom alkálií (2O).

## Vznik
Tavenina, z ktorej vznikali komatiity dosahovala teplotu okolo 1600 °C. Dnes nie sú známe žiadne obdobné výlevy. Na rozdiel od iných na horčík bohatých hornín, veľký obsah Mg v hornine nevznikal hromadením kryštálov olivínu v bazaltovej tavenine s normálnym chemizmom (ako napr. pikrit) ale rýchlou kryštalizáciou olivínu z Mg-bohatej taveniny, čoho dôkazom je spiniflex štruktúra.

## Využitie
Komatiity sú zdrojom rúd niklu, medi, chrómu a platiny, tzv. PGE mineralizácie. Tvoria ložiská niklu typu Kambalda (západná Austrália), podobné sa nachádzajú v pásme Cape Smith v Kanade.

## Výskyt
Komatiity sa vyskytujú hlavne v archaických (asi 2,5 miliardy rokov starých) komplexov, oveľa menej má proterozoický vek (2,5-2 miliardy rokov staré). Najznámejšia lokalita, ktorá dala hornine meno sa nachádza v barbertonskom zelenokameňovom pásme vo formácii Komati. Jediné fanerozoické (mladšie ako 0,5 miliardy rokov) komatiity sú známe z kolumbijského ostrova Gorgona a sú asi 90 miliónov rokov staré (krieda).

## Referencie

## Iné projekty

Kategória:Vyvreté horniny
Limský záliv

thumb|Limský záliv
thumb|Začiatok Limského zálivu

**Limský záliv** (chorv. *Limski zaljev*) alebo **Limský fjord** (*Limski fjord*) alebo **Limský kanál** (*Limski kanal*), je úzky, do pevniny hlboko zarezaný záliv na západnom pobreží polostrova Istria v Chorvátsku. Pri jeho ústí do mora ležia mestá Vrsar na severe a Rovinj na juhu.

Vznikol v dobe ľadovej zatopením časti krasového údolia. Geomorfologicky to teda nie je fjord, hoci sa tak často nazýva.

Zasahuje do pobrežia do hĺbky viac ako 10 km, v najširšom mieste je jeho šírka takmer 600 m. Po oboch stranách je lemovaný strmými skalami, ktoré presahujú výšku 100 m. V skalách sú početné jaskyne. Archeologické nálezy odkryli stopy po človeku z doby neolitu.

Názov je odvodený z latinského slova limes, ktoré znamená hranica. V antickej dobe bol záliv prirodzenou hranicou medzi dvoma rímskymi provinciami, Dalmáciou a Talianskom.

Turisticky významná je Romualdova jaskyňa, pomenovaná po sv. Romualdovi, zakladateľovi benediktínskeho kláštora sv. Michala neďaleko od Limského zálivu.

Záliv a jeho okolie je prírodnou rezerváciou. Plávajú sem výletné lode, pre športové a rybárske lode je záliv uzatvorený.

## Zdroj

## Iné projekty

Kategória:Geografia Chorvátska
Kategória:Zálivy Atlantického oceánu
Kategória:Jadranské more
Vrsar

**Vrsar** () je menší prístav a obec v západnom Chorvátsku, ktorý sa nachádza asi 10 km južne od mesta Poreč. Nachádza sa na západnom pobreží polostrova Istria a žije tu 1 871 obyvateľov (2007).

Obec je obľúbeným turistickým cieľom, predovšetkým vďaka svojej výhodnej polohe na pobreží Jadranského mora a priaznivej stredomorskej klíme. Niektoré turistické kempingy v blízkosti mesta sú zamerané na naturistickú rekreáciu. Vrsar si obľúbil aj známy milovník Casanova. Patrí medzi najkrajšie mestá celého Stredomoria vďaka prírode a histórii.
Dominantou historickej časti je bývalá rezidencia porečského biskupa, kaštel Vergolini, ktorá leží na kopci nad morom. Za zmienku stojí aj najmenšia ulička v meste široká len niekoľko desiatok centimetrov a ďalšie strmé uličky kľukatiace sa až k moru. Pobrežie je veľmi členité, nachádza sa tu množstvo malých ostrovov. Pláže sú skalnaté a upravené s priestormi na opaľovanie a vstupmi do vody.

## Iné projekty

## Zdroj

Kategória:Obce v Chorvátsku
Kategória:Sídla v Istrijskej župe
Hum

**Hum** môže byť:
* v geografii priečka medzi krasovými jamami, pozri Hum (geografia)
* chorvátske mesto, pozri Hum (Chorvátsko)
* prihraničná obec v Bosne a Hercegovine, pozri Hum (Trebinje)
* kopec nad mestom, pozri Hum (Mostar)
* dedina na území Bugojenska (BiH), pozri Hum (Bugojno)
Thomas Hennen

**Thomas John Hennen** (* 17. august 1952, Albany, Georgia, USA) je vojak z povolania, 261. človek vo vesmíre, astronaut NASA.

## Životné dráha
Po získanom vzdelaní na Groveport-Madison High School slúžil na viacerých vojenských základniach Armády Spojených štátov, v roku 1988 bol zaradený do vojenského projektu Terra Scout, ktorý bol zavŕšený jeho účasťou na vesmírnej misii.

## Let do vesmíru
Zúčastnil sa sedemdňovej vojenskej misie amerického raketoplánu Atlantis na jeseň roku 1991. Let, evidovaný v COSPAR ako 1991-080A, mal túto posádku: Frederick Gregory, Terrence Henrick, James Voss, Mario Runce, Story Musgrave. Doplnil ju s funkciou špecialista pre užitočné zaťaženie vtedy nadpraporčík US Army Thomas J. Hennen, odborník rozviedky pre vyhodnocovanie obrazových informácií. Hlavnou a splnenou úlohou bolo vypustiť špionážnu družicu DSP Block 14. Počas letu sa na dráhe míňala s vesmírnou stanicou Mir, z ktorej ich sovietska posádka pozdravila. Tiež ďalšia činnosť posádky patrila hlavne vojenskému poslanie letu, ktorý pre technické problémy musel byť predčasne ukončený.

* STS-44 Atlantis (24. november 1991 - 1. december 1991)

## Po lete
Thomas Hennen odišiel z armády v decembri 1995. Je spoluzakladateľom a výkonným riaditeľom nadácie Atlantis Foundation, neziskovej organizácie, ktorá je určená pre ochranu a poskytovanie služieb pre ľudí s vývojovým postihnutím.

## Externé odkazy

* Osobná stránka na MEK 
* Let raketoplánom 
*  Osobná stránka na Space40  

## Zdroje

Kategória:Kozmonauti USA
Kategória:Osobnosti z Georgie
Hum (Chorvátsko)

thumb|Hum

**Hum** je najmenšie mesto na svete nachádzajúce sa v centrálnej časti polostrova Istria, v severozápadnom Chorvátsku. Leží približne 7 kilometrov od mesta Roc a  juhovýchodne od mesta Buzet. Mesto má dnes celkom 18 obyvateľov a je zapísané v Guinnessovej knihe rekordov. 

Hum je obohnaný hradbami dlhými 100 metrov a širokými 35 metrov, kde domy stoja vnútri hradieb iba v troch radách.

## Iné projekty

## Zdroj

Kategória:Mestá v Chorvátsku
Kategória:Sídla v Istrijskej župe
Pola

**Pola** môže byť:
*polovica
*istý diel odevu (kabáta, sukne, zástery a pod.), pozri pola (odev)
*nárečovo:
**ríf (=lakeť) ako miera šírky plátna, pozri lakeť
**dĺžka konopného pradena na jedno otočenie snovákov
**pôlt
*taliansky názov mesta Pula

## Zdroje
Martin Štrbák (opát)

Prelát Prof. PaedDr. ThDr. **Ambróz Martin Štrbák**, PhD., O. Praem (* 6. apríl 1972, Spišská Nová Ves) je emeritný opát premonštrátskeho kláštora v Jasove. Svojho času bol druhý najmladší opát na svete. Je docentom katedry hudby pedagogickej fakulty Katolíckej univerzity v Ružomberku a externým spolupracovníkom katedry katechetiky a pedagogiky teologickej fakulty. Je autorom viacerých publikácií.

## Stručný životopis
Študoval na Konzervatóriu v Košiciach, neskôr katolícku teológiu na Slovensku aj vo Viedni.

Rehoľné rúcho prijal dňa 13. novembra 1991 a prvé rehoľné sľuby zložil 13. augusta 1993. Za kňaza bol vysvätený 20. júna 1997. Za jasovského ordinára bol na obdobie šiestich rokov zvolený 7. júla 2009. Opátsku benedikciu prijal z rúk Jeho Excelencie Mons. Alojza Tkáča, dňa 30. augusta 2009 za prítomnosti generálneho opáta Thomasa Handgrätigena O.Praem. Dodnes je taktiež riaditeľom premonštrátskeho gymnázia na Kováčskej 28 v Košiciach. Jeho nástupcom v pozícii opáta bol zvolený Andrej Ondrej Kiss.

## Externé odkazy
*tlačová správa o benedikcii
*fotografie z benedikcie

Kategória:Slovenskí rímskokatolícki kňazi
Kategória:Slovenskí opáti
Kategória:Vyučujúci na Pedagogickej fakulte Katolíckej univerzity v Ružomberku
Kategória:Absolventi konzervatórií na Slovensku
Kategória:Osobnosti zo Spišskej Novej Vsi
Brno-sever

**Brno-sever** je od 24. novembra 1990 mestská časť štatutárneho mesta Brna. Mestská časť sa nachádza na pravom brehu rieky Svitavy na severe mesta. 

## Referencie

## Iné projekty

## Externé odkazy
* Oficiálne stránky mestskej časti Brno-sever
* Oficiálne stránky miestneho portálu "Brnosever.cz"


Sever
Algirdas Brazauskas

**Algirdas Mykolas Brazauskas** (* 22. september 1932, Rokiškis, Litva - † 26. jún 2010, Vilnius) bol litovský politik, prvý slobodne zvolený postsovietsky prezident  Litvy.

Prezidentom Litvy sa stal v roku 1993. Z politiky odišiel v roku 1998, no neskôr sa vrátil a pôsobil ako premiér v rokoch 2001 až 2006.

## Referencie


## Iné projekty

## Externé odkazy
* Krátka biografia

 
Kategória:Prezidenti Litvy
Kategória:Rytieri veľkokríža Radu za zásluhy Talianskej republiky
Kategória:Predsedovia vlády Litvy
Kategória:Nositelia Radu Vitolda Veľkého
Kategória:Nositelia Radu kríža zeme Panny Márie
Kategória:Nositelia veľkokríža Radu čestnej légie
Kategória:Nositelia Radu troch hviezd
Kategória:Rytieri Rádu slona
Katastrofa

[náhľad|vpravo|Lesný [požiar na Floride v Spojených štátoch (máj 2007) sa vymkol spod kontroly a miestnym záchranárom musela poskytnúť podporu FEMA]]

**Katastrofa** alebo **pohroma** je náhla neočakávaná udalosť s tragickými následkami, veľké nešťastie. 

Z hľadiska krízového manažmentu je *katastrofa* termín, ktorý je v prípade slovenskej právnej úpravy definovaný ako *„[[mimoriadna udalosť]], pri ktorej dôjde k narastaniu ničivých faktorov a ich následnej kumulácii v dôsledku [[živelná pohroma|živelnej pohromy]] a [[Havária raketoplánu Columbia|havaria]] .“* Právne definície v iných štátoch sa môžu líšiť, vo všeobecnosti ale ide o mimoriadnu udalosť väčšieho rozsahu s ničivými následkami.

## Literatúra
* BUCHANAN, Mark. *Všeobecný princip: věda o historii: proč je svět jednodušší, než si myslíme*. Praha : Baronet, 2004. ISBN 80-7214-644-0
* CÍLEK, Václav. *Tsunami je stále s námi: eseje o klimatu, společnosti a katastrofách*. Praha : Alfa Publishing, 2006. ISBN 80-86851-22-2
* JAKEŠ, Petr. *Vlny hrůzy: zemětřesení, sopky a tsunami*. Praha : Nakladatelství Lidové noviny, 2005. ISBN 80-7106-772-5
* KOVÁŘ, Ladislav. *Hrozí lidstvu katastrofy?* Olomouc : Nakladatelství Rubico, 2003. ISBN 80-85839-92-X
* KUKAL, Zdeněk. *Přírodní katastrofy*. Praha : Horizont, 1982.
* SMIL, Václav. *Globální katastrofy a trendy*. Praha : Kniha Zlin, 2017. ISBN 978-80-7473-528-8
* TALEB, Nassim Nicholas: *Černá labuť: následky vysoce nepravděpodobných událostí*. Praha ; Litomyšl : Paseka, 2011. ISBN  978-80-7432-128-3, http://blog.aktualne.centrum.cz/blogy/benjamin-kuras.php?itemid=5576

## Referencie

## Pozri aj
* mimoriadna situácia
* mimoriadna udalosť
* živelná pohroma

## Iné projekty
Martin Štrbák

**Martin Štrbák** je:
* slovenský hokejista, pozri Martin Štrbák (hokejista)
* slovenský kňaz, pozri Martin Štrbák (opát)

Štrbák, Martin
Players Tour Championship 2010/2011

**Players Tour Championship 2010/2011** je séria 12 snookrových turnajov hraných medzi 20. júnom 2010 a 27. marcom 2011. Šesť z týchto turnajov bude hraných vo World Snooker Academy v Sheffielde a zvyšných šesť v Nemecku a ďalších európskych krajinách. 24 najlepších hráčov, ktorí sa zúčastnili aspoň 6 turnajov, postúpia do televízneho finále v marci.

## Víťazi

## Rebríček

Hráči označení * sa nemôžu zúčastniť finále, pretože neodohrali dostatočný počet turnajov.
Knight Rider (seriál z roku 2008)

***Knight Rider*** je americký televízny akčný seriál z rokov 20082009, ktorý je založený na televíznom seriáli rovnakého mena z rokov 19821986.

## Osoby a obsadenie

* Justin Bruening ako *Mike Traceur / Michael Knight* pôvodný jazdec *KARR*a
* Deanna Russo ako *Dr.Sarah Graiman*
* Smith Cho ako *Zoe Chae*
* Paul Campbell ako *Billy Morgan*
* Val Kilmer ako hlas KITTa
* *Dr. Graiman* Vytvoril KITTa
* *Alex Torres* Riadil prácu Knight Industries

## Ďalšie informácie
* FLAGFoundation for Law And Government
* Knight Industriesspoločnosť, ktorá vytvorila KITTa
* KARRpôvodný model KITTa. Pri jeho spustení došlo k chybe, kvôly ktorej sa dokázal sám preprogramovať a zabil mnoho ľudí.

## Série a časti

### TV Film (2008)

### 1. séria (20082009)

Kategória:Televízne seriály USA

Kategória:Akčné televízne seriály
Kategória:Televízne seriály z roku 2008
Kategória:Televízne seriály NBC
Kenneth Bowersox

**Kenneth Duane Bowersox** (* 14. november 1956, Portsmouth, Virgínia, USA) pôvodne letec vojenského námorníctva USA, bol od augusta 1987 do januára 2007 astronautom NASA. Má za sebou päť kozmických letov, vrátane šesťmesačného pobytu na Medzinárodnej vesmírnej stanici (ISS). Celkom strávil vo vesmíre 211 dní, 14 hodín a 16 minút.

## Život
### Mladosť
Ken Bowersox sa narodil sa v Portsmouthe v štáte Virgínia, detstvo a mladosť prežil v Bedforde v Indiane. Po ukončení bedfordskej strednej školy v roku 1974 študoval na Námornej akadémii (), v roku 1978 tu získal titul bakalára. Už o rok neskôr sa stal magistrom v odbore strojné inžinierstvo na Columbijskej univerzite. Od roku 1978 slúžil v námorníctve, od roku 1981 ako pilot na lietadlovej lodi Enterprise. Po absolvovaní Školy testovacích letcov USAF () v roku 1985 bol preložený do Námorného zbraňového strediska () v China Lake v Kalifornii.

### Astronaut
Zúčastnil sa 12. náboru astronautov NASA, uspel a 17. augusta 1987 bol začlenený do oddielu astronautov NASA. V ročnom kurze všeobecnej vesmírnej prípravy získal kvalifikáciu pilota raketoplánu Space Shuttle. 

Po dokončení prípravy zastával rôzne funkcie v NASA. Až po takmer piatich rokoch bol zaradený do posádky letu STS-50. Do vesmíru odštartoval na palube raketoplánu Columbia 25. júna 1992. Po splnení programu letu astronauti pristáli 8. júla 1992 na Floride, let trval 11 dní, 20 hodín a 28 minút. 

V dňoch 2.-13. decembra 1993 sa zdržiaval vo vesmíre druhýkrát. Let STS-61 raketoplánu Endeavour trval 10 dní, 19 hodín a 59 minút. Hlavnou úlohou prvej údržbárskej misie k Hubblovmu teleskopu bola korekcia optickej chyby zrkadla.

Tretíkrát sa do vesmíru dostal v dňoch 20. októbra až 5. novembra 1995 tentoraz už ako veliteľ raketoplánu Columbia pri lete STS-73. Misia, ktorej program bol naplnený experimentami v laboratóriu Spacelab, trvala 15 dní, 21 hodín a 21 minút. 

Štvrtýkrát vzlietol do kozmu 11. februára 1997 opäť vo funkcii veliteľa raketoplánu. Let Discovery mal označenie STS-82. Úlohou astronautov bola údržba Hubleovho teleskopu, misia trvala 9 dní, 23 hodín a 38 minút.

V októbri 1997 bol vymenovaný za veliteľa záložnej posádky Expedície 1 na Medzinárodnú vesmírnu stanicu (ISS) a hlavnej posádky Expedícia 3 (z nej bol neskôr vyradený). Expedícia 1 odštartovala k ISS v októbri 2000. V tom istom mesiaci bol vybraný za veliteľa Expedície 6, kolegami v posádke sa stali Nikolaj Budarin a Donald Thomas, neskôr nahradený Donaldom Pettitom.

Do vesmíru nová posádka ISS vzlietla 24. novembra 2002 v raketopláne Endeavour (let STS-113). V dôsledku prerušenia letov raketoplánov po havárii Columbie sa trojica Bowersox, Budarin, Pettit vrátila na Zem v ruskom Sojuze TMA-1. Pristátie v Kazachstane prebehlo 4. mája 2003 po 161 dňoch, 1 hodine a 15 minútach letu.

V januári 2007 odišiel z NASA, od júna 2009 je viceprezidentom oddelenia bezpečnosti letov v spoločnosti SpaceX. Ken Bowersox je ženatý, má troch synov. 

## Referencie


## Iné projekty

## Zdroj

Kategória:Kozmonauti USA
Kategória:Osobnosti z Portsmouthu (Virgínia)
Players Tour Championship 2010/2011 – Turnaj 1

**Players Tour Championship Turnaj 1** bol prvý snookrový turnaj v rámci série Players Tour Championship v sezóne 2010/2011. Konal sa 25. - 27. júna vo World Snooker Academy v Sheffielde. Zúčastnilo sa 73 profesionálov a 77 amatérov. Vo finále nakoniec vyhral Mark Williams, ktorý v extrémne krátkom čase porazil Stephena Maguira 4-0. 
## Výhra

* Víťaz: £10 000
* Finalista: £5 000
* Semifinalisti: £2 500
* Štvrťfinalisti: £1 500
* Osemfinalisti: £1 000
* Posledných 32: £600
* Posledných 64: £200

## Body do rebríčka

Profesionálnym hráčom boli ponúknuté aj body do rebríčka Main Tour:

* Víťaz: 2 000
* Finalista: 1 600
* Semifinalisti: 1 280
* Štvrťfinalisti: 1 000
* Osemfinalisti: 760
* Posledných 32: 560
* Posledných 64: 360

## Predkvalifikácia

* Greg Davis 4-0* David Gray
* Craig Steadman 1-4 Aditya Mehta
* Mitchell Travis 2-4 Sam Craigie
* Chen Zhe 3-4 Stephen Ormerod
* David Craggs 4-0 Jamie Walker
* Charlie Walters 2-4 Stephen Craigie
* Kamran Ashraf 4-2 Richard Somauroo
* Mark Miller 0-4 Shahrukh Nasir
* Jake Nicholson 1-4 Jordan Brown
* Robert Redmond 4-0 Jack Culligan
* Sam Harvey 0-4 Shaun Parkes
* Nick Jennings 4-1 Stephen Groves
* Damian Wilkes 1-4 Andrew Norman
* Martin O'Donnell 4-2 Jeff Cundy
* Alex Davies 3-4 Michal Zielinski
* Ryan Clark 0-4 Hugh Abernethy
* Oliver Brown 0-4 Andy Lee
* Michael Wild 4-1 James Silverwood
* Jordan Rimmer 0-4 Daniel Wells
* Marc Davis 4-0* Ejler Hame
* James Cahill 0-4 Ashik Nathwani
* Jamie Brown 0-4 Stuart Carrington
V zápasoch označených * sa súper nezúčastnil
## Turnajový pavúk
### Finále

### Horná polovica
#### Sekcia 1

#### Sekcia 2

#### Sekcia 3

#### Sekcia 4

### Dolná polovica
#### Sekcia 5

#### Sekcia 6

#### Sekcia 7

#### Sekcia 8

## Hry nad 100 bodov
* 147 Kurt Maflin
* 141, 129 Mark Selby
* 138, 118 Tony Drago
* 137, 129, 124, 124, 114 Stephen Maguire
* 136 Jordan Brown
* 136 Dave Harold
* 134 Jamie Jones
* 134, 130 Anthony McGill
* 133 Joe Jogia
* 129, 103 Tom Ford
* 129, 108 Andrew Higginson
* 124 Fergal O'Brien
* 122 Ronnie O’Sullivan
* 121 Andrew Norman
* 119 Marco Fu
* 117 Alan McManus
* 115 Patrick Wallace
* 114 Michal Zielinski
* 112, 102, 100, 100 Jamie Cope
* 111 Judd Trump
* 110, 100 Hugh Abernethy
* 109, 109 Stephen Lee
* 107 Daniel Wells
* 106 Stuart Bingham
* 106 Jimmy Robertson
* 104 Nick Jennings
* 104 Peter Ebdon
* 103 Jamie Burnett
* 101 Rory McLeod
* 101 Mike Dunn
* 101 Alfie Burden

## Referencie


Turnaj 1
Knight Rider

**Knight Rider** môže byť:

* televízny seriál z roku 1982, pozri Knight Rider (seriál z roku 1982)
* televízny seriál z roku 2008, pozri Knight Rider (seriál z roku 2008)
Faidra

**Faidra** alebo **Faidré** alebo **Fédra** (po grécky *Φαίδρα* - Faidra alebo *Φαίδρη* - Faidré; lat. *Phaedra*) je v gréckej mytológii dcéra krétskeho kráľa Minoa a jeho manželky Pasifaé. Mala štyroch bratov - Deukalióna, Glauka, Androgea a Katrea - a staršiu sestru Ariadnu.

Syn aténskeho kráľa Aigea Théseus priplával na Krétu, aby v preslávenom labyrinte zabil Minotaura - obludu s telom muža a hlavou býka. Vtedy sa do neho zamilovala jej sestra Ariadna a pomohla mu ťažkú úlohu splniť: pred vstupom do labyrintu mu dala klbko nití, ktoré Théseus za sebou rozmotával. Dostal sa k býčej oblude dlhými temnými a zložitými chodbami, aby s ňou podstúpil ťažký boj. Nakoniec býka prepichol mečom a zvíťazil. Pomocou Ariadniných nití sa dokázal vrátiť späť k východu z labyrintu. Atény aj Kréťania si vydýchli, že nebezpečná obluda je preč.

Théseus si mal vziať Ariadnu za manželku, ale nestalo sa to, či už z vôle bohov alebo (ako sa uvádza iná verzia) preto, že to Théseus nakoniec nechcel urobiť.

V najbližších rokoch prežil Théseus mnohé dobrodružstvá, stal sa athénským kráľom, oženil sa s Antiopou, vodkyňou Amazoniek. Tá však v boji zomrela. Théseus prežil mnohé dobrodružstvá, ale vrátil sa zase do Atén a oženil sa druhýkrát - s Faidrou ktorá mu porodila syna Akamasa a Démofóna.

Faidra sa však zamilovala do Théseovho syna z prvého manželstva - Hippolyta. Bola z toho tragédia, ktorá skončila Hippolytovou smrťou a Faidrinou samovraždou. Príbeh má niekoľko verzií. Jedna hovorí, že sa láske bránila a vzala si život, aby zachránila svoju aj manželovu česť. Podľa inej verzie ona sama Hippolyta zvádzala, bola však odmietnutá a z urazenej samoľúbosti ho obvinila, že bola zvedená. Keď vyšla pravda najavo, spáchala samovraždu.

Théseus požiadal boha Poseidóna, aby Hippolyta zahubil. Poseidón poslal netvora, ktorý splašil kone a tí Hippolyta udupali na smrť.

## Odraz v umení
Generácie umelcov sa sporia o tom, či Faidra bola zvodkyňa alebo nevinná obeť. Jej príbeh spracovali:

* Euripidova Faidra v tragédii *Hippolytos*, tragédia 
* Senecova *Phaedra*
* Racinova *Faidra*
* Sarah Kane, *Faidra z lásky* 
* Per Olov Enquist, *Pre Faidru*
* Karol Horák, *Domov z plastelíny [Faidra.vertikálny rez]*

## Iné projekty

## Zdroje

* Gerhard Löwe, Heindrich Alexander Stoll, *ABC Antiky*
* Publius Ovidius Naso, *[[Prwmeny]]*
* Rudolf Mertlík, *Starověké báje a pověsti*
* Vojtech Zamarovský, *Bohovia a hrdinovia antických bájí*

Kategória:Postavy gréckej mytológie
Kategória:Obete samovrážd v gréckej mytológii
Players Tour Championship

**Players Tour Championship** je séria snookrových turnajov, ktorá vznikla v roku 2010 na podnet Barryho Hearna ako súčasť reinovácie snookru. Skladá sa z 12 jednotlivých turnajov, ktoré vyústia do televízneho finále, ktorého sa zúčastní 24 najlepších hráčov. Bude predstavený úplne nový systém bodovania hráčov založený na ich finančných ziskoch.

Šesť z týchto turnajov sa koná v Anglicku, zatiaľčo šesť ďalších vo zvyšku Európy, pričom aspoň štyri z nich v Nemecku. Počet hráčov, ktorí sa môžu zúčastniť každého z turnajov bude 128, teda profesionálnych hráčov, ktorí sa prihlásia, doplnia amatéri, ktorý budú predom vybraní v predkvalifikácii. 

## Celkoví víťazi

## Referencie
Gavril Romanovič Deržavin

**Gavril Romanovič Deržavin**, (, * 14. júl 1743, Kazaň, Ruské impérium – † 20. júl 1816, Zvanka, Novgorodská gubernia) bol ruský osvietenský spisovateľ, básnik, minister spravodlivosti, člen Ruskej akadémie, člen *Beseda priateľov ruského slova* (*Беседа любителей русского слова*).

## Život
Deržavin pochádzal z rodu tatárskych murzov. Narodil sa v Kazani, kde aj prežil celé svoje detstvo. Veľmi skoro stratil otca, Romana Nikolajeviča Deržavina. Od roku 1762 slúžil v Petrohrade ako radový vojak, v roku 1772 sa stáva dôstojníkom, zúčastnil sa potlačenia Pugačovovho povstania. Pracoval na miestach vysokých štátnych úradov.
Svoju literárnu činnosť Deržavin zaháji v roku 1782 ódou *Felica* (*Фелица*), v ktorej oslavuje Katarínu II. V roku 1785 ho vymenovali za gubernátora Tambovskej gubernie. Deržavinove snahy zaviesť poriadok a odstrániť korupciu viedli ku konfliktom s miestnou elitou. V týchto časoch napísal ódy *Boh* (*Бог*, 1784), *Rozliehaj sa, hrom víťazstva* (*Гром победы, раздавайся!*, 1791, neoficiálna prvá ruská hymna), *Veľmož* (*Вельможа*, 1794), *Vodopád* (*Водопад*, 1789).
V rokoch 1791 − 1793 bol tajomníkom Kataríny II. 1802 − 1803 bol ministrom spravodlivosti, neskôr člen *Besedy priateľov ruského slova* (*Беседа любителей русского слова*).
V 1803 odišiel do výslužby, zomrel 20. júla 1816 vo svojom sídle Zvanka neďaleko Veľkého Novgorodu. 
thumb|right|Gavril Romanovič Deržavin

## Tvorba
Deržavin rozvíja tradíciu klasicizmu, nadväzuje na Lomonosova, Sumarokova. Básnik je podľa neho predurčený na oslovovanie veľkých činov a na odsudzovanie zlých skutkov. V óde *Felica* (*Фелица*, 1782) oslavuje osvietenskú monarchiu, ktorú stelesňuje vláda Kataríny II. 
Ústredným motívom jeho poézie je človek ako neopakovateľná individuálna bytosť v bohatstve svojich vnútorných pocitov. Mnohé z jeho ód majú filozofický charakter, zaoberá sa v nich miestom človeka na zemi, problémami života a smrti.
Priatelia sa často snažili opravovať deržavinovské verše, pretože nedodržiaval prísne metriku, no Deržavin sa tomu bránil. Jeho obrazy a verše sú na pokojnú a racionalistickú epochu klasicizmu neobyčajne emocionálne a vášnivé.

## Zdroje
* 

## Iné projekty

## Externé odkazy
*  (po rusky)
*  (po anglicky)
* stránka o Deržavinovi, po rusky

Kategória:Ruskí básnici
Kategória:Ruskí spisovatelia
Kategória:Ruskí politici
Kategória:Osobnosti na ruských poštových známkach
Kategória:Nositelia Radu svätého Alexandra Nevského
Wim Ebbinkhuijsen

**Wim Ebbinkhuijsen** (* 24. december 1939, Amsterdam, Holandsko) je holandský informatik považovaný za jedného z otcov programovacieho jazyka COBOL. Bol členom, zakladajúcim členom alebo predsedom viacerých komisií a organizácií zaoberajúcich sa týmto programovacím jazykom.

Kategória:Narodenia v 1939
Kategória:Holandskí informatici
Kategória:Osobnosti z Amsterdamu
Žukov

**Žukov** môže byť:

## Priezvisko
Ruské priezvisko Žukov () od slova žuk – chrobák.

* ruský šľachtický rod, pozri Žukovovci
* ruský a sovietsky skúšobný pilot (1895 – 1980), pozri Alexandr Ivanovič Žukov
* sovietsky divadelný a filmový herec (1898 – 1965), pozri Alexandr Ivanovič Žukov (herec)
* ruský básnik (1939), pozri Alexandr Nikolajevič Žukov
* sovietsky vojak, hrdina ZSSR (1915 – 1943), pozri Alexandr Petrovič Žukov (1915 – 1943)
* ruský vojenský záchranár, hrdina Ruska (* 1959), pozri Alexandr Petrovič Žukov (1959)
* sovietsky architekt, pozri Alexandr Fiodorivč Žukov
* ukrajinský spisovateľ z Krivého Rohu (1922), pozri Alexandr Timofejevič Žukov
* ruský generál, účastník rusko-tureckej vojny v rokoch 1877 – 1878, pozri Daniil Jefimovič Žukov
* sovietsky diplomat v Čile, Indonézii a Brazílii (1909 – 1981), pozri Dmitrij Alexandrovič Žukov
* ruský básnik a umelec (1971 – 2009), pozri Frol Viktorovič Žukov
* ruský básnik, bard, člen skupiny Zajazerná škola (1955 – 2008), pozri Gennadij Viktorovič Žukov
* sovietsky vojvodca ruského pôvodu, 4x hrdina ZSSR, pozri Georgij Konstantinovič Žukov
* sovietsky spravodajský dôstojník, generál NKVD, pozri Georgij Sergejevič Žukov
* ruský publicista, pozri Ivan Alexandrovič Žukov
* ruský chemik, pozri Ivan Diomidovič Žukov
* ruský chemik, člen a korešpondent sovietskej akadémie vied (1880 – 1949), pozri Ivan Ivanovič Žukov
* ruský generálmajor, hrdina vlasteneckej vojny roku 1812, pozri Ivan Lavrentievič Žukov
* sovietsky vojak, hrdina ZSSR (1917 – 1944), pozri Ivan Fiodorovič Žukov
* ruský umelec klaunského divadla, zaslúžilý umelec (2003), pozri Igor Viačeslavovič Žukov
* sovietsky a ruský dirigent a klavirista (1936), pozri Igor Michajlovič Žukov
* sovietsky novinár (1908 – 1991), pozri Jurij Alexandrovič Žukov
* ruský historik (1938), pozri Jurij Nikolajevič Žukov
* sovietsky baletný umelec (1890 – 1951), pozri Leonid Alexandrovič Žukov
* ruský dirigent a skladateľ (1901 – 1960), pozri Michail Nikolajevič Žukov
* sovietsky maliar, ilustrátor a grafik, pozri Nikolaj Nikolajevič Žukov
* sovietsky vojenský letec, hrdina ZSSR (1917 – 1943), pozri Michail Petrovič Žukov
* sovietsky ostreľovač (1924 – 1994), hrdina ZSSR, pozri Roman Vanifatievič Žukov
* ruský hokejista (1983), pozri Michail Sergejevič Žukov
* ruský vedec a kozmonaut, pozri Sergej Alexandrovič Žukov
* ruský spevák, sólista skupiny Ruky vverch!, pozri Sergej Jevgenievič Žukov
* ruský futbalista (1967), pozri Sergej Nikolajevič Žukov
* ruský hokejista (1975), pozri Sergej Petrovič Žukov
* ruský vysokoškolský pedagóg, rektor, akademik ruskej akadémie vied (1947), pozri Vasilij Ivanovič Žukov

## Geografický názov
* ruské mesto v Kalužskej oblasti, pozri Žukov (mesto)
* časti mesta Český Těšín, pozri Dolní Žukov a Horní Žukov
Eugene Trinh

**Eugene Huu-Chau Trinh** (; 14. september 1950, Saigon) je vietnamsko-americký astrofyzik, ktorý sa zúčastnil misie STS-50.

## Život
Eugene Trinh sa narodil 14. septembra 1950 v Saigone ako syn inžiniera a od dvoch rokov bol vychovávaný v Paríži. Od roku 1968 žije vo Spojených štátoch. Americké občianstvo získal vo svojich osemnástich rokoch.

V roku 1972 dostal bakalársky titul v odbore strojárstvo-aplikovaná fyzika na Columbijskej univerzite. V roku 1979 získal prácu v NASA v laboratóriu na reakcie odpudzovania. V súčasnosti je riaditeľom oddelenia prírodných vied v ústredí NASA v hlavnom meste Washingtone. Je ženatý a má jedno dieťa.

## Zdroje

Kategória:Vietnamskí kozmonauti
Kategória:Kozmonauti USA
Kategória:Absolventi Kolumbijskej univerzity
Kategória:Absolventi Yale University
Kategória:Osobnosti USA vietnamského pôvodu
Franco Malerba

**Franco Egidio Malerba** (* 10. október 1946 Janov, Taliansko) je prvý taliansky astronaut, 278. človek vo vesmíre, ktorý sa v roku 1992 zúčastnil sedemdňového letu amerického raketoplánu.

## Život
Je absolventom janovskej univerzity Universita di Genova, kde v roku 1970 získal titul strojného inžiniera a o 4 roky neskôr v odbore fyziky titul PhD. Stal sa členom Národného výboru pre vedu, potom bol zamestnaný v NATO v talianskej La Spezia. Po zdarnom ukončení štúdia bol viac ako rok výskumným pracovníkom v USA a Francúzsku, od roku 1977 pracoval ako vedecký pracovník pre Taliansku vesmírnu agentúru (ASI). O 14 rokov neskôr tu absolvoval výcvik astronautov a v roku 1992 letel na obežnú dráhu Zeme.

## Let do vesmíru
Dvanásteho letu (registrovaný v COSPAR 1992-049A) raketoplánu Atlantis sa zúčastnila táto posádka: Loren Shriver, Andrew Allen, Jeffrey Hoffman , Marsha Ivinsová, Franklin Chang-Diaz z Kostariky, Claude Nicollier zo Švajčiarska a Talian Franco Malerba. Práve Malerba mal na starosť taliansku družicu TSS-1, ktorá mala byť vypustená na 20 km dlhom lane. Experiment sa nepodaril a družicu priviezli v nákladnom priestore späť. Posádka vypustila na obežnú dráhu ešte jednu, mohutnú európsku družicu Eureca. Misia, ktorá začala aj skončila na Floride, myse Canaveral, bola označená aj napriek problémom s TSS ako úspešná.

* STS-46 Atlantis (31. júl 1992 - 8. august 1992)

## Ocenenia a uznania
Po Malerbovi je pomenovaná planétka (9897) Malerba, ktorú objavili astronómovia M. Tombelli a U. Munari v roku 1996.

## Referencie



## Externé odkazy

*http://mek.kosmo.cz/bio/ostatni/00278.htm
*http://mek.kosmo.cz/pil_lety/usa/sts/sts-46/index.htm
*http://www.lib.cas.cz/space.40/INDEX2.HTM 

Kategória:Narodenia v 1946
Kategória:Talianski kozmonauti
Kategória:Poslanci Európskeho parlamentu z Talianska
Kategória:Osobnosti z Janova
Ellen Bakerová

**Ellen Louise Shulmanová Bakerová**, MD, MPH (* 27. apríl 1953, Fayetteville, Severná Karolína, USA) je americká lekárka a bývalá astronautka NASA. V súčasnej dobe (2010) je riaditeľkou Astronaut Office Education/Medical Branch.

Vyštudovala na troch univerzitách: na University at Buffalo získala bakalársky titul v odbore geológia, na Cornell University získala doktorát z medicíny a na University of Texas získala magisterský titul z verejného lekárstva (). Má za sebou tri vesmírne misie, a to STS-34 z októbra 1989, STS-50 z júna/júla 1992 a STS-71 z júna/júla 1995. Za svoju kariéru kozmonautka strávila vo vesmíre 28 dní, 14 hodín a 31 minút.

## Externé odkazy

* NASA – Ellen S. Bakerová: Biografia  
* Spacefacts – Ellen S. Bakerová: Biografia 

## Zdroj

Kategória:Kozmonauti USA
Kategória:Kozmonautky
Kategória:Absolventi Cornell University
Kategória:Osobnosti zo Severnej Karolíny
Robert Cailliau

**Robert Cailliau** (* 26. január 1947, Tongeren, Belgicko) je belgický informatik, ktorý v roku 1990 v CERNe pomohol Timovi Bernersovi-Lee zrealizovať prvú úspešnú internetovú komunikáciu pomocou protokolu HTTP, čím sa stal spolutvorcom World Wide Webu. V súčasnosti je aktívnym členom európskej politickej strany Newropeans.

Kategória:Belgickí informatici
Kategória:Belgickí politici
Kategória:World Wide Web
Kategória:Belgickí ateisti
Kategória:Nositelia ACM Software System Award
Mae Jemisonová

**Mae Carol Jemisonová** (* 17. október 1956, Decatur, Alabama, USA) je americká astronautka po lete raketoplánom Endeavour v roku 1992, 20. žena a 281. človek vo vesmíre.

## Život
### Mladosť a výcvik
Jej rodičmi sú Charlie Jemison a Dorothy Green. Základné vzdelanie získala na Beethoven School v Chicagu. Titul doktorky získala po absolvovaní dvoch vysokých škôl, v odbore chémia na Stanford University a medicíny na Cornell University. V NASA je od roku 1987.

### Let do vesmíru
Druhá misia raketoplánu Endeavour odštartovala z kozmodrómu na myse Canaveral v septembri roku 1992. Jemisonová ako členka posádky sa stala 281. človekom vo vesmíre, zároveň tu bola prvou ženou tmavej pleti. Osemdňový let bol katalogizovaný v COSPAR pod označením 1992-061A. Sedemčlenná posádka bola v zložení: Robert Gibson, Mae Jamisová, Curtis Brown, Mark Lee, Jerome Apt, Jane Davisová a dr. Mamoru Mohr z Japonska. Bezproblémový let bol venovaný biologickým a technologickým experimentom v laboratóriu Spacelab, pripravenými japonskou agentúrou NASDA.

* STS-47, Endeavour, štart 12. septembra 1992, pristátie 20. septembra 1992

## Po lete
Populárna astronautka absolvovala v roku 2009 prednáškové turné po amerických školách, organizované manželkou prezidenta USA.

## Referencie


## Iné projekty

## Externé odkazy

*Jernisonová na MEK
*Jernisonová na SPACE 40
*Misia STS-47

## Zdroj

Kategória:Kozmonauti USA
Kategória:Kozmonautky
Kategória:Absolventi Cornell University
Kategória:Osobnosti z Alabamy
Kategória:Absolventi Stanford University
Katastrofický film

**Katastrofický film** je žáner filmu, ktorého hlavnou témou je hroziaca alebo prebiehajúca katastrofa (napr. veľký požiar, zemetrasenie, stroskotanie lode, zrážka vesmírneho telesa so Zemou). Film má zvyčajne rozsiahle obsadenie, obsahuje viac dejových línií, v ktorých sa zameriava na postavy, ktoré sa snažia katastrofe uniknúť, čeliť jej alebo ktoré sa vyrovnávajú s následkami katastrofy. V priebehu filmu typicky umiera množstvo vedľajších postáv, niekedy aj niektorá z postáv hlavných. 

Tento filmový žáner je starý ako film sám. Jedným z prvých diel katastrofického zameranie bol film *Oheň!* (), ktorý v roku 1901 nakrútil škótsky tvorca James Williamson. Katastrofické prvky sa priebežne objavovali aj v ďalších filmoch, ako napríklad *Intolerancia* z roku 1916, *San Francisco*(zemetrasenie) a *V starom Chicagu* (požiar). Vedeckofantastické filmy z 50. a 60. rokov 20. storočia bežne vo svojom deji používali rôzne katastrofické prvky. Príkladom môže byť film *Keď sa zrazili svety* () z roku 1951. Pravý rozkvet katastrofického žánru ale nastal až po roku 1970, keď bol uvedený film *Letisko* () natočený podľa rovnomennej knižnej predlohy Arthura Haileya.

## Iné projekty

## Zdroje

Kategória:Filmové žánre
L&M

náhľad|tzv. „ľahké cigarety“ L&M s upozornením o škodlivosti
**L&M** je značka cigariet vyrábaných pôvodne firmou **L**iggett and **M**eyers Tobacco Company (Liggett Group) a neskôr spoločnosťou Philip Morris, dnes známou ako Altria Group.

## Druhy
* ťažké (červené)
* ľahké (modré)
* extra ľahké (biele)
* mentolové (zelené)
* L&M Link (slim)

## Iné projekty

Kategória:Cigarety
Alexandr Fiodorovič Poleščuk

**Alexandr Fiodorovič Poleščuk** (; 30. október 1953, Čeremchovo) je bývalý ruský kozmonaut z oddielu kozmonautov RKK Energija. Do vesmíru letel v roku 1993 ako 286. človek zo Zeme. 

## Životopis
Vysokú školu so zameraním na strojárstvo absolvoval v Moskve, na Moskovskom leteckom inštitúte, tu získal titul inžiniera. Do NPO Energija bol zaradený ako testovací inžinier roku 1977, ako kozmonaut výskumník o dva roky neskôr. Oženil sa s Irinou Petrovovou, rodenou Čisťakovovou, majú spolu dcéru Ľubov Alexandrovnu (1979) a žijú v Kaliningrade. 

## Let do vesmíru
Vo svojich 39 rokoch sa Alexander Poleščuk dostal do vesmíru na palube kozmickej lode Sojuz TM-16. Bol tu palubným inžinierom, veliteľom mu bol Gennadij Manakov. Obaja odštartovali 24. januára 1993 z kozmodrómu Bajkonur a pripojili sa k vesmírnej stanici Mir. Tu Poleščuk strávil takmer pol roka ako člen 13. základnej posádky. Absolvoval dva výstupy EVA mimo stanicu kvôli montáži solárnych panelov na modul Kvant. Na Zem sa vrátil v rovnakej lodi, s ktorou na Mir priletel, po 179 dňoch 22. júla 1993

## Zdroje

## Externé odkazy

*  Na webe MEK 
*  Na webe SPACE10 

Kategória:Sovietski kozmonauti
Kategória:Ruskí kozmonauti
Kategória:Sovietski letci
Kategória:Ruskí letci
Kvalifikácia na Majstrovstvá Európy vo futbale 2008

**Kvalifikácia na [[Majstrovstvá Európy vo futbale 2008]]** bola futbalová súťaž, ktorá sa začala v auguste 2006 a skončila v novembri 2007.  a , ako usporiadatelia ME, nemuseli hrať kvalifikáciu; ostatných 50 tímov členských krajín UEFA bolo vyžrebovaných do 7 kvalifikačných skupín. Prvé dva tímy z každej skupiny postúpili na finálový turnaj ME 2008.

## Skupina A

|}

Arménsko a Azerbajdžan odohrali iba 12 zápasov, lebo zápasy medzi nimi boli rozhodnutím UEFA zrušené.



## Skupina B

|}



## Skupina C

|}



## Skupina D

|}



## Skupina E

|}



## Skupina F

|}



## Skupina G

|}



## Zdroj

Kategória:Majstrovstvá Európy vo futbale 2008
Kategória:Kvalifikácia na Majstrovstvá Európy vo futbale
Kategória:Futbal v 2006
Kategória:Futbal v 2007
Tomb of the Mutilated

***Tomb of the Mutilated*** je tretí štúdiový album od americkej deathmetalovej skupiny Cannibal Corpse. Bol vydaný 22. septembra, 1992 cez vydavateľstvo Metal Blade Records. Do roku 2006 bol v Nemecku zakázaný, kvôli jeho brutálnym textom.

Pieseň „Hammer Smashed Face“ bola propagovaná vo filme *Ace Ventura: Zvierací detektív*. Pieseň „I Cum Blood“ je v repertoári rádia Liberty City Hardcore station, v hre Grand Theft Auto IV.

## Zoznam skladieb
# „Hammer Smashed Face“ – 4:04
# „I Cum Blood“ – 3:41
# „Addicted to Vaginal Skin“ – 3:31
# „Split Wide Open“ – 3:02
# „Necropedophile“ – 4:05
# „The Cryptic Stench“ – 3:57
# „Entrails Ripped from a Virgin´s Cunt“ – 4:15
# „Post Mortal Ejaculation“ – 3:37
# „Beyond the Cemetery“ – 4:53

### Bonusová skladba na remasterovanej verzii z roku 2002
# „I Cum Blood“ – 4:13

## Zostava
*Chris Barnes – vokály
*Jack Owen – gitara
*Bob Rusay – gitara
*Alex Webster – basgitara
*Paul Mazurkiewicz – bicie

Kategória:Albumy Cannibal Corpse
Kategória:Hudobné albumy z 1992
David Wolf

**David Alexander Wolf** (* 23. august 1956, Indianapolis, USA) je americký astronaut, veterán piatich vesmírnych misií a jeden z bývalých členov posádky vesmírnej stanice Mir.

Vyštudoval elektrické inžinierstvo na Purdue University (1982) a medicínu na Indiana University. Neskôr slúžil ako letecký chirurg u amerického letectva. V roku 1983 sa stal zamestnancom Johnsonovho vesmírneho strediska, kde skúmal fyziologické efekty mikrogravitácie. V roku 1990 bol vybraný ako kandidát na astronauta NASA. Jeho prvou vesmírnou misiou bola STS-58 v roku 1993. V roku 1997 a 1998 bol členom posádky ruskej vesmírnej stanice Mir (tam odcestoval počas misie STS-86 a vrátil sa počas misie STS-89). Počas misie STS-112 podnikol výstup do otvoreného vesmíru (EVA). Počas misie STS-127 potom pri výstupe EVA dokončil inštaláciu japonského modulu Kibó.

Keď bol v rokoch 1997/1998 na palube Miru, stal sa prvým Američanom, ktorý volil vo vesmíre. Do roku 2010 strávil vo vesmíre 168 dní, 8 hodín a 57 minút.

## Iné projekty

## Zdroje
* 

## Externé odkazy

* NASA – David Wolf: Biography  

Kategória:Narodenia v 1956
Kategória:Kozmonauti USA
Kategória:Lekári USA